בית הכנסת בטור

בית הכנסת בטור הוא בית כנסת הנמצא בעיר טור, במחוז אנדר ולואר שבאזור סאנטר-עמק הלואר, בצרפת. במבנה שנבנה בשנת 1908, ונמצא ברחוב פרמנטייה (בצרפתית: Parmentier) מספר 37. המבנה נמצא ברשימת המבנים לשימור (Monument historique) מאז 1974. היסטוריה בניית בית הכנסת, החלה ב-1903 והסתיימה בשנת 1908, באותה חצר, צמוד משמאל למבנה בית הכנסת, נבנה מבנה למגורי רב העיר. המבנה תוכנן על ידי האדריכל ויקטור טונדו, שתכנן גם את בית הכנסת בווינסנס, ובתרומתו של דניאל איפלה-אוסיריס. נכון ל-2025 מתקיימים מניני תפילה קבועים בשבתות וחגים, וסעודה שלישית מידי שבת, כן נבנה מקווה בסמוך לבית הכנסת. תיאור המבנה בית הכנסת נבנה בסגנון ארט נובו עם השפעות מזרחיות, מאבן גיר עם חזית מאבן מעוטרת. מעל שער הכניסה גמלון מפוסל שעליו תבליט בו חקוקים לוחות הברית. פנים האולם מסודר לפי המסורת האשכנזית כשהבימה מול ארון הקודש, המצופה בעץ. עזרת הנשים מוקפת במעקה. רצפת בית הכנסת מעוטרת בפסיפס עם סמל מגן דוד. לאחר מלחמת העולם השנייה הורחבה עזרת הנשים ובשנת 1949 נבנו חלונות ויטראז' חדשים על ידי היוצר פייר לוקס פורנייה (צר'). בשנת 2005 נוסף בחצר חדר תפילה בנוסח ספרדי, על ידי האדריכל ז'אק אמסלם. וכן הוצב לוח זיכרון לחסידי אומות העולם ממחוז אנדר ולואר. רבני בית הכנסת 2000–2007: הרב משה סבאג 2009–2010: הרב מנדל בנארוך 2010–2015: הרב ניסים מלכה (צר') כיום רב בית הכנסת הגדול של ליון 2015–2016: אילן אטל (צר') 2016–2023: הרב יצחק אדם טואטי 2023–2025: הרב אבנר נחום קישורים חיצוניים אתר האינטרנט הרשמי של בית הכנסת בטור תמונות היסטוריות של בית הכנסת ההיסטוריה של בית הכנסת בטור (בצרפתית) סיור בבית הכנסת (בצרפתית) הערות שוליים